Ny finansiel regulering for fondsmæglerselskaber

Opdatering for juli måned 2023

|  |
| --- |
| **Overblik** |
| **Ny praksis for tilladelse til koncerninterne eksponeringer for fondsmæglerselskaber** [**link**](#første)**Meddelelse fra EBA til virksomheder, der vil udføre aktiviteter med aktivbaserede tokens og elektroniske pengetokens under MiCAR** [**link**](#andet)**Udtalelse fra EBA om risici for hvidvask af penge og finansiering af terrorisme på sektorniveau** [**link**](#tredje)**Vejledning fra EBA om genopretningsplanlægning under BRRD** [**link**](#fjerde)**Vejledning fra ESMA om efterhandelsgennemsigtighed under MiFIR** [**link**](#femte)**Vejledning fra ESMA om rådgivning omfattet af MiFID II** [**link**](#sjette)**Erklæring fra ESMA om værdipapirudlån i relation til detailkunder** [**link**](#syvende) |
| **1. DANSK REGULERING**  |
| **1.1. Love**  |
| (Intet nyt) |
| * 1. **Bekendtgørelser m.v.**
 |
| **N****y praksis for tilladelse til koncerninterne eksponeringer for fondsmæglerselskaber**Finanstilsynets har beskrevet sin nye praksis for tilladelse til koncerninterne eksponeringer for fondsmæglerselskaber, der gives mulighed for at modtage tilladelser udover et år for visse eksponeringer. Der kan herunder være tale om længere tilladelser i forhold til omkostningsudlæg til dobbeltansatte, sambeskatning og kundeskabt indtjening.Offentliggjort den 30. juni 2023, [link](https://www.finanstilsynet.dk/Tilsyn/Tilsynsreaktioner/Vejledende-fortolkninger/Laengerevarende-koncerninterne-eksponeringer-Fondmaeglerselskaber_300623). |
| **2. EU-REGULERING (forordninger)** |
| * 1. **Niveau 1**
 |
| (Intet nyt) |
| * 1. **Niveau 2 (forordninger)**
 |
| (Intet nyt) |
| **3. RETNINGSLINJER M.V. FRA ESA’ERNE** |
| * 1. **EBA**
 |
| **EBA tilskynder til rettidige forberedende skridt hen imod anvendelsen af MiCAR på aktivbaserede tokens og elektroniske pengetokens**EBA har offentliggjort en erklæring rettet virksomheder, der har til hensigt at påbegynde eller har påbegyndt aktiviteter med aktivbaserede tokens eller elektroniske pengetokens inden den 30. juni 2024, samt til de kompetente myndigheder. Erklæringen skal tilskynde til forberedende foranstaltninger til anvendelsen af MiCAR. Erklæringen indeholder ”vejledende principper”, som virksomhederne opfordres til at tage hensyn til indtil ansøgningsdatoen, samt en skabelon, som virksomhederne kan anvende til at indsende oplysninger til deres nationale kompetente myndighed. Offentliggjort den 12. juli 2023, [link](https://www.eba.europa.eu/eba-encourages-timely-preparatory-steps-towards-application-micar-asset-referenced-and-electronic).**EBA offentliggør fjerde udtalelse om risici for hvidvask af penge og finansiering af terrorisme i hele EU**EBA har offentliggjort en ny udtalelse om de risici for hvidvask af penge og finansiering af terrorisme, der påvirker EU’s finansielle sektor. Udtalelsen offentliggøres hvert andet år.Udtalelsen indeholder EBA’s rådgivning til de nationale myndigheder om tilsyn med bl.a. investeringsselskaber (fondsmæglerselskaber) samt en gennemgang af de risici, som de nationale myndigheder ser i relation til investeringsselskaber. Offentliggjort den 13. juli 2023, [link](https://www.eba.europa.eu/eba-publishes-fourth-opinion-%C2%A0-money-laundering-and-terrorist-financing-risks-across-eu).**EBA offentliggør endelig vejledning om den samlede genopretningskapacitet i genopretningsplanlægningen**EBA har offentliggjort sine endelige retningslinjer for den samlede genopretningskapacitet (ORC) i genopretningsplanlægningen. Retningslinjerne har relevans for de investeringsselskaber (fondsmæglerselskaber), som er underlagt reglerne om genopretningsplaner i BRRD. Retningslinjerne fastlægger en ramme for institutternes fastsættelse af ORC i deres genopretningsplaner og de kompetente myndigheders respektive vurderinger. Retningslinjerne har til formål at styrke institutternes effektive kriseberedskab. Offentliggjort den 19. juli 2023, [link](https://www.eba.europa.eu/eba-publishes-final-guidance-overall-recovery-capacity-recovery-planning).  |
| * 1. **ESMA**
 |
| **[Ny håndbog om efterhandelsgennemsigtighed tilgængelig](https://www.esma.europa.eu/press-news/esma-news/new-manual-post-trade-transparency-available)**ESMA har offentliggjort en vejledning til markedsdeltagere og nationale kompetente myndigheder om anvendelsen af de relevante MiFIR-forpligtelser om efterhandelsgennemsigtighed. I forbindelse med udarbejdelsen af forslag til ændringer af RTS 1 og 2 under MiFIR i 2022 fandt ESMA, at der burde gives mere vejledning i områderne efterhandelsgennemsigtighed og gennemsigtighedsberegninger. En ajourført Q&A om MiFID II- og MiFIR-gennemsigtighedsemner vil blive offentliggjort i oktober 2023, og den nu offentliggjorte vejledning har indtil da forrang. Offentliggjort den 10. juli 2023, [link](https://www.esma.europa.eu/press-news/esma-news/new-manual-post-trade-transparency-available).**[ESMA ajourfører sin vejledning om definitionen af rådgivning](https://www.esma.europa.eu/press-news/esma-news/esma-updates-its-guidance-definition-advice-supervisory-briefing)** ESMA har offentliggjort en supervisory briefing om forståelsen af, hvad der udgør rådgivning i henhold til MiFID II. Der er tale om en opdatering af en Q&A, som blev udarbejdet af ESMA’s forgænger CESR under MiFID I. Offentliggjort den 11. juli 2023, [link](https://www.esma.europa.eu/press-news/esma-news/esma-updates-its-guidance-definition-advice-supervisory-briefing).**[ESMA fremhæver risici i forbindelse med værdipapirudlån ved detailinvestorer](https://www.esma.europa.eu/press-news/esma-news/esma-highlights-risks-arising-securities-lending-retail-investors)**ESMA har offentliggjort en [erklæring om værdipapirudlån](https://www.esma.europa.eu/sites/default/files/2023-07/ESMA35-335435667-4342_-_Public_Statement_securities_lending.pdf) i relation til detailkunder, hvor der redegøres for de gældende særlige krav i henhold til MiFID II, bl.a. i forhold til kundens accept. Offentliggjort den 12. juli 2023, [link](https://www.esma.europa.eu/press-news/esma-news/esma-highlights-risks-arising-securities-lending-retail-investors). |

*Denne oversigt over ny finansiel regulering er udvalgt af Capital Law CPH ud fra regulering, der retter sig direkte til fondsmæglerselskaber og deres holdingvirksomheder. Oversigten er en informationstjeneste og udgør ikke juridisk rådgivning, og Capital Law CPH påtager sig ikke ansvar for fejl eller mangler.* 

*Oversigten er redigeret af advokat og partner Camilla Søborg,* *cas@capitallawcph.dk**, tlf. 53500914, som du kan rette henvendelse til, hvis du har kommentarer eller spørgsmål.*



Capital Law CPH Advokater I/S,CVR-nr. 42075000, Hellerupvej 5, DK-2900 Hellerup